Lasse Peltonen

Lasse Peltonen (28. toukokuuta 1931 Merikarvia) on Ilmajoella asuva entinen peruskoulunopettaja ja musiikkipedagogi, joka tunnetaan monien kansanmusiikkiryhmien harjoittajana ja johtajana. Näistä tunnetuin on Peuralan pelimannit.

Vuonna 1993 Peltonen sai Suomen Kansanmusiikkiliitolta oltermannin ja vuonna 2011 Kaustisen kansanmusiikkijuhlilta mestaripelimannin arvonimen.

Peltonen valmistui kansakoulunopettajaksi Rauman seminaarista 1953 ja toimi pitkään Ilmajoen Peuralan koulun opettajana. Hän perusti Peuralan pelimannit 1960-luvun alussa tukemaan koulun musiikinopetusta. Musiikkia hän on opiskellut muun muassa Etelä-Pohjanmaan Musiikkiopistossa, Klemetti-opistossa sekä yksityisesti, instrumentteinaan viulu, alttoviulu, kontrabasso, klarinetti ja laulu. Opettajia ovat olleet Harald Andersen,  Jukka Hapuoja, Eino Haipus, Ilkka Kuusisto, Eelis Panula, Erkki Pohjola, Aatos Rintakoski ja Arvo Räikkönen.

Lasse Peltosen poika on Seinäjoen kaupunginorkesterin sellisti Jussi Peltonen ja pojanpoika sellisti Samuli Peltonen.

Levytyksiä
Peltosen pelimannit: Samuel Rinda-Nickolan nuottikirjasta (Finnlevy 1971)
Peuralan pelimannit: Yxi kaunis papillinen polska, omakustanne-CD 1984
Peuralan pelimannit ja Peuralan lapsikuoro: Ilmajoen Peurala laulaa ja soi, omakustanne-CD 1992

Lähteet

Vuonna 1931 syntyneet
Elävät henkilöt
Suomalaiset kansanmuusikot
Suomalaiset musiikkipedagogit
Suomalaiset opettajat